11. ฐานะการเงินและผลการดำเนินงาน

11.1 งบการเงิน

  ก) สรุปฐานะการเงินและผลการดำเนินงานในระยะ 3 ปีที่ผ่านมา

  ผู้สอบบัญชีได้รายงานการสอบบัญชีเป็นแบบไม่มีเงื่อนไขทั้ง 3 ปี ได้แก่ปี พ.ศ. 2553-2555
  ตรวจสอบโดย นางสาวขวนา วิวัฒน์พนชาติ ผู้สอบบัญชีรับอนุญาตเลขทะเบียน 4712
  แห่งสำนักงานปีติเสวี

รายงานของผู้สอบบัญชีรับอนุญาต

เสนอ ผู้ถือหุ้น บริษัท

ที.ซี.เจ. เอเซีย จำกัด (มหาชน)

ข้าพเจ้าได้ตรวจสอบงบการเงินรวมของบริษัท ที.ซี.เจ. เอเซีย จำกัด (มหาชน) และบริษัทย่อย
และของเฉพาะบริษัท ที.ซี.เจ. เอเซีย จำกัด (มหาชน) ซึ่งประกอบด้วย
งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2555
และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ

ความรับผิดชอบของผู้บริหารต่องบการเงิน

ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างมีเหตุผลว่า
งบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญ หรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของการประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่า งบการเงินข้างต้นนี้แสดงฐานะการเงินรวมของบริษัท ที.ซี.เจ. เอเซีย จำกัด
(มหาชน) และบริษัทย่อย และของเฉพาะบริษัท ที.ซี.เจ. เอเซีย จำกัด (มหาชน) ณ วันที่ 31
ธันวาคม 2555 และผลการดำเนินงานรวมและเฉพาะกิจการ
และกระแสเงินสดรวมและเฉพาะกิจการ สำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางเงิน

  ( นางสาวชวนา วิวัฒน์พนชาติ )

  ผู้สอบบัญชีรับอนุญาตเลขทะเบียน 4712

ข) ตารางแสดงงบแสดงฐานะการเงิน งบกำไรขาดทุนเบ็ดเสร็จ และงบกระแสเงินสด ในระยะ 3
ปีที่ผ่านมา

[]

[]

[]

  -----------------------------------------------------------------------
  []
  -----------------------------------------------------------------------
  []

  -----------------------------------------------------------------------

  []

  11.2 คำอธิบายและการวิเคราะห์ฐานะการเงินและผลการดำเนินงาน

11.2.1 ภาพรวมผลการดำเนินงานที่ผ่านมา

จากการขยายตัวภาคเศรษฐกิจ
อันมีผลจากนโยบายการลงทุนภาครัฐในโครงการก่อสร้างโครงการพื้นฐานต่างๆ
ทำให้มีการขยายตัวทางธุรกิจของภาคเอกชน โดยเฉพาะภาคอุตสาหกรรมก่อสร้าง
ทั้งในส่วนของการรับเหมาโครงการภาครัฐ และการพัฒนาอสังหาริมทรัพย์อย่างต่อเนื่อง นั้น
มีผลโดยตรงต่อผลประกอบการของบริษัท และบริษัทย่อย ตั้งแต่ ปี 2553-2555
ผลประกอบการเติบโตในทุกกลุ่มผลิตภัณฑ์
โดยเฉพาะอย่างยิ่งในธุรกิจให้เช่าเครื่องจักรกลสำหรับการก่อสร้าง
ประกอบกับการบริหารจัดการต้นทุนและค่าใช้จ่ายของบริษัทที่มีประสิทธิภาพมากขึ้น
ทำให้อัตรากำไรขั้นต้น และอัตรากำไรสุทธิ เพิ่มขึ้นอย่างชัดเจน

11.2.2 ผลการดำเนินงานในปี 2553-2555

รายได้จากการขายรวม ปี 2555 ทั้งสิ้น 1,636.83 ล้านบาท เพิ่มขึ้นจากปีก่อนร้อยละ 9.1%
ประกอบด้วย รายได้จากการขาย และการให้บริการเช่าเครื่องจักร ,
รายได้จากการขายผลิตภัณฑ์โลหะ และรายได้อื่น เป็นต้น ในสัดส่วนร้อยละ 23 ต่อ 77
นอกจากนี้ในปี 2555 บริษัทมีการกลับรายการค่าเผื่อการด้อยค่าของสินทรัพย์ จำนวน 18.83
ล้านบาท

กลุ่มธุรกิจเครื่องจักรกลหนัก

ในปี 2555 มีรายได้จากการขายและการให้บริการ จำนวน 362.45 ล้านบาท เพิ่มขึ้นจากปี 2554
ที่ 247.86 ล้านบาท คิดเป็นร้อยละ 46 เป็นการเติบโตอย่างต่อเนื่องจากปี 2553
โดยแบ่งเป็นจากการขายเครื่องจักร เติบโตร้อยละ 61 และ 52 จากปี 2553 และ 2554
ตามลำดับ ส่วนรายได้จากบริการให้เช่าเครื่องจักร เติบโตร้อยละ 41 และ 43 เช่นเดียวกัน
สอดคล้องกับการขยายตัวของอุตสาหกรรมก่อสร้าง และการลงทุนภาครัฐ
ทำให้ความต้องการใช้เครื่องจักรกลหนัก
ประกอบกับบริษัทได้มีการปรับปรุงโครงสร้างการบริหารเสริมสร้างทีมงานฝ่ายขาย และ ทีมบริการ
เพื่อรองรับการให้บริการลูกค้าที่เพิ่มขึ้น ให้ความสำคัญด้านความสัมพันธ์กับลูกค้า
การให้บริการหลังการขาย การซ่อมบำรุง และ คุณภาพพนักงานขับรถ
ในขณะที่การกำหนดราคาสามารถแข่งขันกับตลาดได้

กลุ่มธุรกิจผลิตภัณฑ์โลหะ

ธุรกิจผลิตภัณฑ์โลหะ มีรายได้จากการจำหน่ายสินค้าแผ่นเหล็กที่นำเข้า และ
ท่อแสตนเลสที่ผลิตจากบริษัทย่อย (บริษัท โตโย มิลเลนเนียม จำกัด) โดยมีรายได้รวมในปี 2555
จำนวน 1,248.42 ล้านบาท เพิ่มขึ้นร้อยละ 2 จากปี 2554 ซึ่งมียอดรายได้ 1,218.82 ล้านบาท
ผลิตภัณฑ์แผ่นเหล็กที่นำเข้าส่วนใหญ่จะใช้เป็นวัตถุดิบในการผลิต หรือขึ้นรูป
กลุ่มลูกค้าส่วนใหญ่เป็นผู้ค้าส่ง , ค้าปลีก ทั้งรายใหญ่ และรายย่อยทั่วไป
ส่วนท่อเหล็กไร้สนิมซึ่งผลิตจากบริษัทย่อยนั้น ใช้เป็นอุปกรณ์ในโรงงานอุตสาหกรรมอาหาร
อุตสาหกรรมเฟอร์นิเจอร์ เป็นต้น

ความสามารถในการทำกำไร

ในปี 2555 บริษัทมีอัตรากำไรขั้นต้นร้อยละ 15.01 สูงขึ้นจากปี 2554 และ 2553
ที่มีอัตรากำไรขั้นต้นอยู่ที่ร้อยละ 13.24 และ 13.69 ตามลำดับ
โดยเฉพาะในด้านธุรกิจให้เช่าเครื่องจักรกล และธุรกิจขายเครื่องจักร ที่มีรายได้เติบโตขึ้นมาก
ในขณะที่ค่าใช้จ่ายการขาย และบริหาร เพิ่มขึ้นร้อยละ 13.6% ซึ่งเป็นผลจากการบริหารต้นทุน
และการควบคุมค่าใช้จ่ายอย่างมีประสิทธิภาพ
โดยส่งผลต่อเนื่องถึงกำไรสุทธิจากการดำเนินงานก่อนดอกเบี้ยจ่าย และภาษีเงินได้ เป็นเงิน
163.19 ล้านบาท คิดเป็น 9.97% ของรายได้รวม เพิ่มขึ้นจาก ปี2554 และ ปี 2553 ซึ่งทำได้
6.73% และ 7.51% ตามลำดับ ส่งผลกำไรสุทธิของบริษัท(ในส่วนมี่เป็นของบริษัทใหญ่) ในปี 2555
เพิ่มขึ้นเป็น 81.88 ล้านบาท คิดเป็น 6.16% ของรายได้

กำไรต่อหุ้น ปี 2555 เท่ากับ 1.29 บาทต่อหุ้น เพิ่มขึ้นจาก ปี 2554 ซึ่งเท่ากับ 0.55 บาทต่อหุ้น

อัตราผลตอบแทนผู้ถือหุ้น คิดเป็น 9.88%

ฐานะทางการเงิน ปี 2555

สินทรัพย์รวม ในปี 2555 มูลค่ารวม 1,999.72 ล้านบาท ใกล้เคียงกับสินทรัพย์รวม ปี 2554
ซึ่งเท่ากับ 2,006.46 ล้านบาท เช่นเดียวกับหนี้สินรวมของบริษัท และบริษัทย่อยลดลงจาก ปี 2554
ซึ่งมีมูลค่า 1,005.81 ล้านบาท คงเหลือ 898.29 ล้านบาท หรือลดลงร้อยละ 10.7
ในขณะที่ส่วนของผู้ถือหุ้นเพิ่มขึ้นจากกำไรสุทธิที่เพิ่มขึ้น จาก 1000.65 ล้านบาทในปี 2554 เป็น
1,101.72 ล้านบาท หรือ ร้อยละ 10.1 ทำให้ปี 2555 มีอัตราส่วนหนี้สินต่อส่วนของผู้ถือหุ้น
(Debt to Equity Ratio ) เท่ากับ 1.03

สินทรัพย์หมุนเวียน ลดลงร้อยละ 16.8 จาก 805.88 ล้านบาท เหลือ 689.62 ล้านบาท
เป็นการลดลงจาก เงินสดและรายการเทียบเท่าเงินสด, ลูกหนี้การค้า และ สินค้าคงเหลือ
ส่วนหนี้สินหมุนเวียน ลดลงจาก ปี 2554 เช่นกันจาก 756.54 ล้านบาท เหลือ 672.33 ล้านบาท
หรือลดลงร้อยละ 11.1 จึงทำให้อัตราส่วนสภาพคล่อง เท่ากับ .1.03 ดีขึ้นจาก ปี 2554 และ ปี
2553 :ซึ่งเท่ากับ 1.07 และ 1.10 ตามลำดับ

คุณภาพของลูกหนี้

ลูกหนี้การค้าสุทธิของบริษัท ปี 2555 เท่ากับ 329.91 ล้านบาท ลดลงจากปี 2554
ซึ่งมีจำนวนเท่ากับ 426.36 ล้านบาท โดยแบ่งเป็น ลูกหนี้ที่ยังไม่ถึงกำหนดชำระ 82.3%
ของลูกหนี้สุทธิทั้งหมด เพิ่มขึ้นจาก 76.1% .ในปี 2554
แสดงถึงการจัดการบริหารหนี้ที่มีประสิทธิภาพดีขึ้น ในส่วนลูกหนี้ที่เกินกำหนดชำระ
ก็มีสัดส่วนที่พัฒนาขึ้น ทั้งนี้บริษัทมีนโยบายการติดตามหนี้อย่างสม่ำเสมอ และดำเนินการอย่างเข้มงวด

ลูกหนี้ที่เกินกำหนดชำระ มากกว่า 12 เดือนขึ้นไป ได้มีการตั้งค่าเผื่อหนี้สงสัยจะสูญ
และบางส่วนมีการดำเนินการทางกฎหมายแล้ว

[]

ในส่วนของสินทรัพย์ไม่หมุนเวียน เพิ่มขึ้นร้อยละ 9.1 มีการเติบโตของที่ดิน อาคาร และอุปกรณ์
ซึ่งเป็นส่วนของการเพิ่มเครื่องจักรเพื่อการให้บริการเช่า
อันเป็นผลโดยตรงต่อการขยายกำลังผลิตเครื่องจักรให้เช่าเพื่อเพิ่มรายได้

ปี 2555 บริษัทมีอัตราผลตอบแทนจากสินทรัพย์ (Return on Assets)เท่ากับร้อยละ 4.09 และ
อัตราผลตอบแทนจากสินทรัพย์ถาวร (Return on fixed Assets) เท่ากับร้อยละ 13.77

ปี 2555 บริษัทมีมูลค่าหุ้นตามบัญชี (Book Value ) เท่ากับ 13.09 บาทต่อหุ้น เติบโตร้อยละ
10.9 จากปี 2554 ซึ่งเท่ากับ 11.80 บาทต่อหุ้น

11.3 ค่าตอบแทนของผู้สอบบัญชี รอบปีบัญชีสิ้นสุดวันที่ 31 ธันวาคม 2555

11.3.1 ค่าตอบแทนจากการสอบบัญชี (audit fee)

  --------- -------------------------------- ------------------ -----------
  รายการที่   ชื่อบริษัทผู้จ่าย                       ชื่อผู้สอบบัญชี          ค่าสอบบัญชี

  1         บริษัท ที.ซี.เจ.เอเซีย จำกัด (มหาชน)   นางสาวชวนา         770,000
                                             วิวัฒน์พนชาติ          

  2         บริษัท บิ๊กเครน แอนด์ อิควิปเม้นต์ เร้นทัลส์ นางสาวชวนา         335,000
            จำกัด                             วิวัฒน์พนชาติ          

  3         บริษัท โตโย มิลเลนเนียม จำกัด         นางสาวชวนา         500,000
                                             วิวัฒน์พนชาติ          

            รวมค่าตอบแทนจากการสอบบัญชี                             1,605,000
  --------- -------------------------------- ------------------ -----------

11.3.2 ค่าบริการอื่น (Non – Audit fee) : ไม่มี